**Ettepanek Põltsamaa valla 2022.a. kaasavasse eelarvesse**

**Esitaja**: Pajusi Küla Selts MTÜ, kontaktisik Jüri Siirmäe, tel. 5165097, siirmae@hot.ee

**Nimetus**: Pajusi mõisapargi jalgteede hooldustööd.

**Eesmärk ja olulisus**: Investeeringu eesmärgiks on korrastada Pajusi mõisapargis asuvad jalgteed. Korrastatud jalgtee parandab pargi külastuskorraldust ja on oma olemuselt Põltsamaa valla mainet toetav, kuna erinevatel suveüritustel külastab Pajusi parki palju külalisi.

**Ettepaneku kirjeldus**: Ettepaneku sisuks on korrastada Pajusi mõisapargi jalgteed. Olemasolevad jalgteed puhastatakse läbikasvanud kattest, kaetakse kruusasõelmetega, pinnas tihendatakse ja profileeritakse. Ettepanek on võimalik ellu viia koheselt, hinnapakkumine töid teostavast ettevõttest on lisatud.

**Sihtrühm**: Pajusi külas on 01.01.2019 seisuga 99 elanikku, parki läbib Pisisaare-Põltsamaa jalgtee, pargi kõrvalt möödub Pajusi-Adavere tee ning pargis on alati palju jalutajaid. Pajusi mõisapark on tuntud kultuuri ja spordiürituste toimumiskoht, suuremad suvised kultuuriüritused on Üleriigiline Lõõtspillipäev, Pajusi vanatehnikapäev, kohaliku tähtsusega jaanipäev, lisaks on ka Pajusi Küla Selts igal suvel pargis üritusi korraldanud, suurima osalejate arvuga oli 10. Pajusi Mõisapäev kus osales üle tuhande registreeritud külalise. Pajusi pargis ja lähiümbruses toimub käesoleval aastal juba 7. Pajusi Mudajooks.

**Eelarve**: Ettepaneku eelarve vastavalt lisatud Moreen OÜ hinnapakkumisele on **5 670,60** EUR

**Muu oluline info**: Kinnitame, et idee vastab kaasava eelarve tingimustele, s.h. investeering tehakse Põltsamaa valla avalikku ruumi, see teenib avalikku huvi ega tekita ebamõistlikke kulusid valla järgnevate aastate eelarvetele ning ettepanek on realiseeritav 2022. aasta 31. detsembriks. Kinnistu kuulub Põltsamaa vallale.

Lugupidamisega

Pajusi Küla Selts MTÜ

Jüri Siirmäe

/allkirjastatud digitaalselt/